సినిమాలో తమకు అభ్యంతరం ఉన్న సీన్లను కట్ చేయడం సెన్సార్ బోర్డు పని. అయితే త్వరలోనే బాలీవుడ్ ఆడియెన్స్ ముందుకు రాబోయే సినిమాకు మాత్రం ఈ విషయంలో అతిగా కోతలు పెట్టి వారికి ఊహించని షాక్ ఇచ్చిందట.కొంతకాలంగా బాలీవుడ్ సినీ ప్రముఖులు సెన్సార్ బోర్డు తీరుపై అసహనం వ్యక్తం చేస్తున్నారు. తాజాగా ఈ అంశం మరోసారి తెరపైకి వచ్చింది. ఆగస్టులో విడుదల కాబోతున్న 'బాబుమొషాయ్ బందూక్ బాజ్' సినిమా విషయంలో సెన్సార్ బోర్డు అతిగా కట్స్ సూచించడంతో వివాదం మొదలైంది. విభిన్నమైన కథాంశంతో తెరకెక్కిన ఈ సినిమాకు సంబంధించి సెన్సార్లో మొత్తం 48 సీన్లకు కోత పెట్టారనే వార్త ఇప్పుడు బీ టౌన్లో టాక్ ఆఫ్ ది టౌన్గా మారింది.నవాజుద్దీన్ సిద్ధిఖీ, బిదిత బాగ్ తదితరులు నటించిన ఈ సినిమాలో హాట్ సీన్లతో పాటు అసభ్యకరమైన సన్నివేశాలు ఎక్కువగా ఉన్నాయని భావించిన సెన్సార్ బోర్డు చైర్మన్ పహ్లాజ్ నిహ్లనీ ఈ సినిమాపై ప్రత్యేకంగా శ్రద్ధ పెట్టడంతో ఈ సినిమాకు ఉన్న కట్స్ పడ్డాయనే టాక్ కూడా వినిపిస్తోంది. అయితే ఈ సినిమాలోని పలు సన్నివేశాలను కట్ చేసి విషయం వాస్తవమే అయినా మొత్తం సీన్లకు కోత పెట్టలేదని సెన్సార్ బోర్డు వివరణ ఇస్తోందట. అయితే దీనిపై దర్శకనిర్మాతలు అసంతృప్తి వ్యక్తం చేస్తున్నారు.సినిమాలో కొన్ని కోణాలు ప్రేక్షకులకు అర్థంకావాలంటే కొన్ని సీన్లు కచ్చితంగా ఉండాలని, అలాంటి సీన్లను కట్ చేసుకుంటూ పోతే ఇక సినిమా ఎందుకుని వాళ్లు వాదిస్తున్నారు. ఇక తాను అసభ్యకర దృశ్యాల్లో నటించానని వస్తున్న ఆరోపణలపై బిదిత కూడా సెన్సార్ బోర్డు తీరును తీవ్రంగా తప్పుబడుతోంది. మరోవైపు సెన్సార్ బోర్డు తీరుపై కోర్టుకు వెళ్లాలని 'బాబుమొషాయ్ బందూక్ బాజ్' నిర్మాతలు భావిస్తున్నట్టు వార్తలు జోరందుకున్నాయి. మరి ఈ వివాదం ఎక్కడికి వెళుతుందో చూడాలి.
cinemalo tamaku abhyantaram unna seenlanu kat cheyadam sensar bordu pani. ayithe twaralone balivud audiens munduku raboye sinimaaku maatram ee vishayamlo atigaa kotalu petti vaariki oohinchani shak ichindata.kontakaalamgaa balivud cinee pramukhulu sensar bordu teerupai asahanam vyaktam chestunnaru. taajaagaa ee amsam marosari terapaiki vachindi. aagastulo vidudala kaabotunna 'babumoshai bandook baj' sinima vishayamlo sensar bordu atigaa kats suuchimchadamthoo vivaadam modalaindi. vibhinnamaina kathaamsamtho terakekkina ee sinimaaku sambandhinchi sensarlo mottam 48 seenlaku kotha pettarane vaarta ippudu bee tounlo tack af dhi tounga maarindi.navajuddin siddhikhee, bidita bag taditarulu natinchina ee cinemalo hat seenlatho paatu asabhyakaramaina sannivesaalu ekkuvagaa unnaayani bhaavinchina sensar bordu chairman pahlaj nihlanee ee cinemapai pratyekamgaa shraddha pettadamtho ee sinimaaku unna kats paddayane tack kuudaa vinipistondi. ayithe ee cinemaaloni palu sannivesaalanu kat chesi vishayam vastavame aina mottam seenlaku kotha pettaledani sensar bordu vivarana istondata. ayithe deenipai darsakanirmaatalu asantrupti vyaktam chestunnaru.cinemalo konni konaalu prekshakulaku ardhamkaavaalante konni seenlu kachitamgaa undaalani, alanti seenlanu kat chesukuntu pothe ika sinima endukuni vaallu vaadistunnaaru. ika taanu asabhyakara drushyaallo natinchaanani vastunna aaropanalapai bidita kuudaa sensar bordu teerunu teevramgaa tappubadutondi. marovaipu sensar bordu teerupai kortuku vellaalani 'babumoshai bandook baj' nirmaatalu bhaavistunnattu vaartalu jorandukunnayi. mari ee vivaadam ekkadiki velutundo chudali.